CELEX: 62009CN0136
Language: hu
Date: 2009-04-10 00:00:00
Title: C-136/09. sz. ügy: Az Areios Pagos (Görögország) által 2009. április 10-én benyújtott előzetes döntéshozatal iránti kérelem — Organismos Sillogikis Diacheirisis Dimiourgon Theatrikon kai Optikoakoustikon Ergon kontra DIVANI AKROPOLIS Anonymi Xenodochiaki kai Touristiki Etairia

20.6.2009   
            
            
               HU
            
            
               Az Európai Unió Hivatalos Lapja
            
            
               C 141/32
            
         Az Areios Pagos (Görögország) által 2009. április 10-én benyújtott előzetes döntéshozatal iránti kérelem — Organismos Sillogikis Diacheirisis Dimiourgon Theatrikon kai Optikoakoustikon Ergon kontra DIVANI AKROPOLIS Anonymi Xenodochiaki kai Touristiki Etairia
   (C-136/09. sz. ügy)
   2009/C 141/56
   Az eljárás nyelve: görög
   
      A kérdést előterjesztő bíróság
   
   Areios Pagos (Görögország)
   
      Az alapeljárás felei
   
   
      Felperes: Organismos Sillogikis Diacheirisis Dimiourgon Theatrikon kai Optikoakoustikon Ergon
   
      Alperes: DIVANI AKROPOLIS Anonymi Xenodochiaki kai Touristiki Etairia
   
      Az előzetes döntéshozatalra előterjesztett kérdések
   
   
               1)
            
            
               Televíziós készülékeknek a szállodai szobákban a szállodatulajdonos részéről történő puszta és egyszerű elhelyezése, valamint ezek összekapcsolása a szállodában felállított központi antennával, a szállodatulajdonos bármely más művelete vagy közvetítése vagy beavatkozása nélkül, a műnek a 2001/29/EK irányelv 3. cikke (1) bekezdése értelmében vett nyilvános közvetítésének minősül-e, és különösen a Bíróságnak a C-306/05. sz. SGAE-ügyben 2006. december 7-én hozott, hivatkozott ítéletének megfelelően fennáll-e a jelen ügyben a jel közvetítése televíziós készülékeken keresztül, a szállodatulajdonos vonatkozó műszaki beavatkozásával, a szállodai szobákban megszálló vendégek számára?